|  |
| --- |
| **3-САБАҚ** |

**Лексикалық тақырып: Неке дегеніміз не?**

**Грамматикалық тақырып: Модаль сөздер: *қажет, керек, тиіс, сияқты* сөздерінің қолданысы.**

**Берілген суреттерге назар аударып, неке туралы өз ойыңызбен бөлісіңіз.**



**1-тапсырма. Тірек сөздермен жұмыс.**

Неке, неке қию, неке куәлігі, талақ, неке бұзу, моногамия, полигамия, мүлік, құқық, туу, даму, ұрпақ, бала тәрбиелеу, ұдайы өзгеріс, отбасы, денсаулық, қоғам, өсім, тіркеу, азаматтық, құқық, қатынас, әдет-ғұрып.

<https://www.canva.com/design/DAEH4S07Sr8/share/preview?token=zg6GPeKSPbV1TVntPs270Q&role=EDITOR&utm_content=DAEH4S07Sr8&utm_campaign=designshare&utm_medium=link&utm_source=sharebutton>

сілтеме арқылы презентацияны қарап шығыңыз.

**C:\Users\user\AppData\Local\Microsoft\Windows\INetCache\Content.Word\book-cartoon-20589877 (1).jpgТыңдалым.**

<https://www.youtube.com/watch?v=IODMq9FIRPI> (2:21 мин.)

<https://www.youtube.com/watch?v=JQSmGIkBci4> [(3:15](https://www.youtube.com/watch?v=JQSmGIkBci4%20%20%20(3:15) мин.)

**Ойтүрткі. Келесі сұрақтар бойынша пікір алмасыңыз.**

1. Мұсылманша неке дегеніміз не?

2. Азаматтық некеге қалай қарайсыз?

3. Некенің қандай түрлері болады?

4. Неке шарты қажет деп санайсыз ба?

5. Қандай жағдайда неке тоқтатылады?

6. Бір жынысты некеге деген көзқарасыңыз қандай?

**C:\Users\user\AppData\Local\Microsoft\Windows\INetCache\Content.Word\book-cartoon-20589877 (1).jpg Оқылым.** <https://kk.wikipedia.org/wiki/%D0%9D%D0%B5%D0%BA%D0%B5> сілтемесі бойынша неке туралы ақпаратты оқып шығып, келесі сұрақтарға жауап беріңіз.

1. Неке дегеніміз не?
2. Неке және отбасының аражігі
3. ҚР-да некеге неше жастан бастап тұрады?
4. Жалған неке деген не?

**2-тапсырма. Мәтінді түсініп оқып, пікіріңізбен бөлісіңіз.**

**Қасиетті Құранда: «Біз әр нәрсені жұп қылып жараттық» (Зарият сүресі 49-аят),** – **деген аят бар. Жалғыздық тек Аллаға ғана жарасқандығын ескерсек, жасы жеткен әр адамның өз сыңарын тауып, некелескені абзал іс саналады.**

Құран кәрім некелесуді әмір етеді. Мұхаммед пайғамбарымыз (с.ғ.с.) хадистерінде: «Некелесіңдер, көбейіңдер! Қиямет күні мен сендердің көп екендіктеріңмен мақтанамын» және «Неке қию – менің сүннетім. Сүннетімді тәрк еткен адам менен емес» делінеді. Шариғатта үйлену мен неке қиюдың бірнеше шарты қаралған. Неке қияр кезде, үйленгеннен кейін де еркек пен әйелдің хақысы турасында толық мағлұмат бар.

Неке – исламдағы шариғат жолы. Яғни екі адамның отбасын құрып, дүниеге ұрпақ әкеліп, оны тәрбиелеп жетілдірудегі шариғаттың шарты. Некесіз үйленуге болмайды, некесіз үйленген адамдардың одағы харам болып есептеледі. Шариғат бойынша екі жас шаңырақ көтерер кезде неке қиылуы тиіс. Некенің бірнеше шарты бар:  
Бірінші шарты: ерлі-зайыптының осы некеге, бір-біріне ризашылығын білдіруі. Яғни ер-азамат пен әйел адам. «Маған тұрмысқа шығасың ба?», «Саған тұрмысқа шығуға келісемін» сынды сөздер айтып, өзара бұл некеге ризашылығын білдіруі тиіс.  
Екінші шарты: неке қиылу кезінде кемінде екі куәгер болуы керек. Ол екі адамның екеуі де мұсылман ер адам немесе бір ер адам, екі әйел адам болуы тиіс.  
Үшінші шарты: қызға сұраған сыйлығын беру. Шариғатта ол мәһір деп аталады. Осы шарт кейінгі кезде ұмытылып кетті, алайда оны қайтадан қалпына келтіру маңызды. Осы үш шарт міндетті түрде орындалуы қажет.

Неке қиылар кезде кем дегенде екі куәгердің болуы тиіс. Бұл мәселеде Пайғамбардың (с.а.с.) айтқан сөзі бар: «Неке тек уәлидің болуымен және келісімімен және кем дегенде екі әділ куәгердің болуымен орындалады». Куәгер шынында да бұл екеуі отбасы құра алатындықтарына, ары қарай сол шаңырақты құлатпай тұра алатындықтарына кепілдік беретін адам болуы тиіс.

<https://alashainasy.kz/din_islam/musyilmandyik-neke--oyyinshyik-emes-66960/>

** 3-тапсырма. Кестені жазбаша толтырыңыз.**

|  |  |
| --- | --- |
| C:\Users\1\AppData\Local\Microsoft\Windows\INetCache\Content.Word\image_l.jpg | **Отбасын неше жаста құру керек?** |

**Тілдік анықтамалық.**

**Модаль сөздер –** сөйлеушінің сөйлем мазмұнына көзқарасын білдіретін сөздер. Қазіргі қазақ тілінде модальдылықты толық мәнді есім де, етістік те, көмекші сөздер де білдіреді. Модаль сөздер есімді *(керек, қажет, тиіс, сияқты, сықылды, тәрізді, секілді, мүмкін, бәлки, бәлкім, әрине, әлбетте, рас, анығынан, шамасы, тәрізді*) және етістікті (*екен, шығар, болар, дейді, көрінеді, білем*) деп екіге бөлінеді. Модаль сөздер сөйлемнің баяндауышының құрамында жұмсалады. Кейбірі қыстырма сөздердің қызметінде қолданылады. *Мысалы, Рас, Ділдәні Абай сүйіп қайтқан жоқ* *(Мұхтар Омарханұлы Әуезов). Мүмкін, олар үйде жоқ (Н. Ғ.)*. Модаль сөздер мен қыстырма сөздерді шатастыруға болмайды, бұлар - өзіндік ерекшеліктері бар екі түрлі грамматикалық категориялар. Модаль сөздер баяндауыш құрамында жұмсалғанда көбіне келер шақта келеді (*Олар келген кезде менің жұмыста болуым мүмкін. Байдалыға соларды салу қажет (М. Ә).* Модаль сөздер болжалдық, міндеттілік, мүмкінділік, қажеттілік т. б. мағыналарда қолданылады

**C:\Users\user\AppData\Local\Microsoft\Windows\INetCache\Content.Word\book-cartoon-20589877 (1).jpgЖазылым.**

**4-тапсырма.** *Керек, қажет, тиіс, сияқты* модаль сөздерін қатыстырып жоғарыдағы мәтінді негізге ала отырып отбасы, неке туралы сөйлемдер құраңыз.

**5-тапсырма. Берілген мәтінді аударыңыз.**

Брак или брачный союз, супружество – регулируемая обществом и, в большинстве государств, регистрируемая в соответствующих государственных органах семейная связь между двумя людьми, достигшими брачного возраста, порождающая их права и обязанности по отношению друг к другу, а также, при появлении у пары детей, – и к детям. Для заключения брака необходимо взаимное согласие вступающих в брак и достижение ими брачного возраста. В ряде стран при оформлении брака заключается брачный контракт.

В браке упорядочивается и реализуется естественная потребность людей в продолжении рода, преобразованная социальными условиями и культурой. Во многих обществах существует запрет на близкородственные браки. Однако, существуют браки, в которых детей не может быть ввиду бесплодия одного или обоих супругов, либо из-за того, что супруги вышли из репродуктивного возраста.

**6-тапсырма. Нүктенің орнына қажетті сөздерді койыңыз.**

Шариғат бойынша екі жас шаңырақ көтерер кезде неке қиылуы .... Некенің бірнеше шарты бар: Бірінші шарты: ерлі-зайыптының осы некеге, бір-біріне ризашылығын білдіруі. Яғни ер-азамат пен әйел адам. «Маған тұрмысқа шығасың ба?», «Саған тұрмысқа шығуға келісемін» сынды сөздер айтып, өзара бұл некеге ризашылығын білдіруі .... . Екінші шарты: неке қиылу кезінде кемінде екі куәгер болуы керек. Ол екі адамның екеуі де мұсылман ер адам немесе бір ер адам, екі әйел адам болуы .... . Үшінші шарты: қызға сұраған сыйлығын беру. Шариғатта ол мәһір деп аталады. Осы шарт кейінгі кезде ұмытылып кетті, алайда оны қайтадан қалпына келтіру .... . Осы үш шарт міндетті түрде орындалуы .... .

*Қажетті модаль сөздер: керек, қажет, тиіс,сияқты*

**C:\Users\user\AppData\Local\Microsoft\Windows\INetCache\Content.Word\book-cartoon-20589877 (1).jpgАйтылым.**

**C:\Users\user\Desktop\демография\449304.jpg7-тапсырма. Берілген мәтіндегі нақты ақпаратты оқып, топ болып талқылаңыздар.**

|  |  |
| --- | --- |
| Қазақстанда соңғы екі жыл ішінде ажырасқандар саны 4%-ке артты. 2017 жылы 55 мың тіркелген некенің 39 %-і ажырасқан болса, 2019 жылғы бұл көрсеткіш шамамен 60 мың немесе 43%-ке жеткен елде ажырасулар саны артып келеді. Соңғы кезде Қазақстандағы некелердің жартысына жуығы ажырасады екен.  <https://sputniknews.kz/society/20200629/14350344/Qazaqstan-azhyrasu-kobeydi.html> | C:\Users\user\AppData\Local\Microsoft\Windows\INetCache\Content.Word\images (2).jpg |

**8-тапсырма. Осы сызба негізінде төменде берілген жағдаяттарға сұхбат құрыңыз. Сұхбаттасу барысында айтылған ойға түрлі көзқарастарыңызды (салыстыру, таңдану, күмәндану) білдіріңіздер.**

**Некедегі кедергілер**

**Кәмелеттік жасқа жетпеуі**

(некеге тұру жасы)

**Бір жынысты неке**

**(еркек пен еркектің, әйел мен әйелдің үйленуі)**

**Отбасылық проблема**

**лар**

**(материалдық жағдайына қатысты тұрмыс құру)**

**Жалған неке (туыс адамдардың некелеспеуі)**

**C:\Users\user\Desktop\демография\449304.jpg9-тапсырма. Жоғарыда берілген мәтіндердегі ақпараттарды қорыта келе, ұяшықтарға некеге, отбасына қатысты кілт сөздерді жазып шығыңыз. Оларға тоқталып, ойыңызды дәлелдеңіз.**

**11-тапсырма. Берілген мақалдардың мағынасын ашыңыздар.**

|  |  |
| --- | --- |
| **Мақалдар** | **Мағынасы** |
| Жанұя – бақыттың тірегі. |  |
| Отбасылық келісім бәрінен қымбат. |  |
| Жанұясыз адам – жеміссіз ағаш сияқты |  |
| Әкесі болмаса жартылай жетім, анасы болмаса толық жетім. |  |
| Жақсы жанұяда күйеуі саңырау, ал әйелі соқыр. |  |

**ЛЕКСИКАЛЫҚ ТАҚЫРЫПТАР БОЙЫНША СӨЗДІК**

|  |  |
| --- | --- |
| мүлік  жеке қатынас  некеге отыру  тараптар  тіркеу  азаматтық неке  кәмелеттік  отбасылық қатынас  Шариғат  Сүннет  ризашылық  куәгер | имущество  личные отношения  вступление в брак  стороны  регистрация  гражданский брак  совершеннолетний  семейные отношения  Шариат  Сунна  благодарность  свидетель |

**Қорытынды тапсырма:**

а) Өтілген грамматикалық және лексикалық материалдарды қайталау;

ә) «Отбасын құру оңай ма?» тақырыбына пікірталасқа дайындалу;

б)<https://docs.google.com/forms/d/e/1FAIpQLSeDLcenlv9vMD7Gky2w2OCjgb1uRI7rwXq8Fp-RJsrNllKe5Q/viewform?usp=sf_link> сілтемесі арқылы тапсырманы жасап жіберіңіз.